Die Groot Trom Slaan | Annemari Coetser
Die plek waar ek die groot trom slaan oor boeke, skryf, lees, Afrikaans en reis	Archive for the 'Die Groot Trom Slaan' Category	Resensie van Die Kamer Langsaan	Hierdie resensie het in vandag in Rapport verskyn:
Tagged with:AfrikaansAnnemari CoetserBoekeDie Kamer LangsaanleesNini BennettRapportresensieskryf	Die Kamer Langsaan	My nuutste boek, Die kamer langsaan, is nou beskikbaar. Ek het dit in Brooklyn se CNA op die rak gesien en ook in Exclusive Books.
Dis vir my 'n groot verrassing en 'n nog groter lekkerte dat Die kamer langsaan gekies is as LAPA se Lekkerlit boek vir Maart. (Die Lekkerlit-projek duur vir 10 maande; elke maand word 'n boek gekies en op die webwerf bespreek. Daar gaan ook vrae vir Leeskringe wees. Lesers kan 'n kompetisievraag oor die boek beantwoord en elke maand R1 000 wen. Na die 10 maande stem lesers vir die beste lekkerlit-boek van die jaar. Die wen-boek se outeur ontang R10 000, en een leser wen ook R10 000.)
Gaan kyk gerus op LAPA se webwerf wat daar alles aangaan. http://www.lapa.co.za
In Maart se Rooi Rose verskyn dit ook as die boek van die maand. Ek is baie opgewonde oor hierdie boek. Die omslag is pragtig en sal aandag trek op boekwinkels se rakke. Nie alleen is die tema 'n bietjie ernstiger as my vorige boeke nie, maar die aanloop na die skryf daarvan was moeiliker. 'n Mens sou dink dat ek al 'n bietjie gekonfyt sou wees om kontrasterings in 'n roman te gebruik, want ek het dit ook in Oop Kaarte gedoen. Maar elke nuwe boek bring nuwe uitdagings.
Ek het voorheen geskryf oor die NaNoWriMo-projek waaraan ek deelgeneem het. (National Novel Writing Month, 'n poging om 'n roman van ten minste 50 000 woorde in die maand November te voltooi saam met duisende ander skryflustiges van oor die hele wêreld.) Die kamer langsaan se plot was reeds klaar. Dié het ek baseer op The snowflake method, uitgedink deur Randy Ingermanson. (http://www.advancedfictionwriting.com/art/snowflake.php)
Dit klink alles baie tegnies, maar Randy se metode werk uitstekend. Toe moes ek nog gedurende die volgende jaar die finale skaafwerk doen. Asof dit so maklik is! Baie twyfel, moedeloosheid, redigering en herskryf later, is die finale produk eindelik klaar. Ek hoop julle sal die roman geniet. Onthou om Maartmaand se kompetisievraag te beantwoord.
Tagged with:Die Kamer LangsaanLapaLekkerlitroman	Te Dam te Dam	Aangesien dit die plek is waar ek veronderstel is om die groot trom te slaan, maak ek dit maar bekend. Ek het gister die kontrak geteken vir my nuutste boek, wat in Februarie 2012 by LAPA gaan verskyn! Die titel is Die Kamer Langsaan.
Tagged with:boekDie Kamer LangsaanLapaManuskripNaNoWriMoromanRomanwedstryd	Van Hoenderhemel tot Duiwehok	In 2005 was daar op my rekenaar 'n manuskrip waaraan ek toe al 'n paar jaar lank geskaaf het. 'n Uitgewer aan wie ek dit voorgelê het was langtand vir die tema en omdat dit nie in 'n bepaalde genre ingepas het nie.
Tagged with:AfrikaansManuskripOop KaarteromanRomanwedstryd	Of amper enigiets	Die leuse wat ek seker die meeste gebruik is: As jy kan lees, kan jy enigiets doen. My kinders is al moeg daarvoor; hulle dreig om dit my grafskrif te maak. Hierdie lees- en skryflus kom seker van die een of ander oer-ouma of –oupa se gene, want my ouers het nie juis gelees nie en daar was min boeke in ons huis. Ek het geen herinnering waar hulle vir ons stories lees nie.
Tagged with:leesleesgenotMadridstandbeeld	'n Reusesprong	Dis wat dit was. Net soos in daardie speletjie wat ons as kinders altyd gespeel het:
Tagged with:leesOop Kaarteromanskryf	Boe – en Ba!	As kind was ek so skaam dat ek nooit boe of ba kon uitkry nie. Ek was die dogtertjie met die vuil groottoon wat in die grond boor, te beskroomd om my mening te lug.
Nietemin! Dis die nuwe neiging. So kon skrop maar asseblief saam met die snoeshaan rond op hierdie sosiale werf. Miskien snuffel ek tog 'n vet mieliepit of twee uit om met jou te deel – of dit oor die skryfproses gaan, oor 'n mooi boek wat ek gelees het, 'n Afrikaanse woord of gesegde wat net reg op die tong proe, of dalk 'n foto of die herinnering aan 'n reis is wat ek wil deel. Kategorie: